# MASINĖS ORIENTAVIMOSI SPORTO VARŽYBOS

**BALSIŲ LOBIAI 2023**

**KAS** – Visi

 norintys susipažinti su orientavimosi sportu,

 jau žinantys – pasitreniruoti,

 tėveliai su vaikais – gerai praleisti laiką miške.

**KUR** – Bendruomenių namai, Žaliųjų ežerų g. Nr.85 (žemėlapis Naujieji Verkiai)

**KADA** – š.m. gegužės 27 d. Startas bet kada nuo 14:00 iki 17:00 val.

**KAIP** - Dalyviai įveikia pasirinktą trasą, surasdami miške kontrolinius punktus nurodyta tvarka.

Šeima, grupelė ar pavienis asmuo užsiregistruoja sekretoriate, gauna žemėlapį su norima įveikti trasa, pats atsižymi starto SI stotelėje, išbėga/išeina į trasą, ją įveikęs, užfiksuoja laiką finišo stotelėje ir eina pas sekretorių savo SI kortelės nuskaitymui ir rezultato sužinojimui.

Neturintys asmeninės SI atsižymėjimo kortelės, galės ją išsinuomoti ar įsigyti sekretoriate. Nuomos kaina – 1 euras. Už pamestą ar negrąžintą kortelę mokama bauda, atitinkanti SI kortelės kainą.

Trasą galima įveikti ir be SI kortelės. Tokiu atveju dalyvis pats fiksuoja savo laiką.

Vaikučiai, mokiniai ir senjorai startuoja nemokamai, kitiems starto mokestis – 5 eurai.

Preliminarūs trasų parametrai:

A trasa - 5 km

B trasa – 3,5 km

C trasa – 2,5 km

P trasa – 1 km (takeliais, pradedantiesiems)

Išankstinė registracija: info@tengris.lt, nurodant vardą, pavardę, gimimo metus ir pasirinktą trasą.

Kiekvienam registruotam varžybų dalyviui - atminimo medalis.

Taip pat Jūsų lauks įvairios pramogos, nes šios varžybos yra sudėtinė Bendruomenių namų atidarymo (Balsių) šventės dalis. Šventė prasidės 12 val. ir tęsis iki 20 val.

Informacija: Valerija Daukšienė, 8 647 88409, valerija.dauksiene@gmail.com